Raseinių Šaltinio progimnazijos

direktoriaus 2022 m. birželio d.

įsakymo Nr. V1-

32 priedas

**RASEINIŲ ŠALTINIO PROGIMNAZIJOS**

**PRIEŠMOKYKLINIO UGDYMO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Raseinių Šaltinio progimnazijos priešmokyklinio ugdymo pedagogo pareigybė yra priskiriama specialistų (4) pareigybės grupei.

2. Pareigybės lygis – A2.

3. Pareigybės paskirtis - ugdyti vaikus nuo 5/6 metų priešmokyklinėje grupėje, atsižvelgiant į progimnazijos steigėjo patvirtintą priešmokyklinio ir ikimokyklinio ugdymo organizavimo modelį.

4. Pareigybės pavaldumas - pavaldus direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **PRIEŠMOKYKLINIO UGDYMO PEDAGOGUI**

5. Priešmokyklinio ugdymo pedagogas turi atitikti šiuos specialius reikalavimus:

5.1. turėti ne žemesnį kaip aukštąjį universitetinį išsilavinimą su bakalauro laipsniu ar prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;

5.2. būti įgijęs ikimokyklinio amžiaus vaikų auklėtojo arba (ir) pradinių klasių mokytojo kvalifikaciją;

5.3. papildomai išklausęs priešmokyklinio ugdymo kvalifikacijos tobulinimo kursą pagal Švietimo, mokslo ir sporto ministerijos reikalavimus atitinkančias kvalifikacijos tobulinimo programas;

5.4. būti susipažinęs su pirmos klasės ugdymo nuostatomis.

6. Priešmokyklinio ugdymo pedagogas turi:

6.1. mokėti naudotis informacinėmis technologijomis;

6.2. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ (su vėlesniais pakeitimais) reikalavimus;

6.3. pagal kompetenciją savo darbe taikyti ugdymą reglamentuojančius teisės aktus;

6.4. planuoti ir organizuoti savo veiklą, spręsti iškilusias problemas;

6.5. įgyvendinti priešmokyklinio ugdymo programą;

6.6. gebėti kaupti, sisteminti, apibendrinti informaciją ir rengti išvadas;

6.7. gebėti taikyti dokumentų rengimo taisykles;

6.8. mokėti savarankiškai planuoti ir organizuoti savo veiklą, spręsti iškilusias problemas ir konfliktus bei dirbti komandoje sprendžiant vaikų / mokinių problemas;

6.9. mokėti suteikti pirmąją medicininę pagalbą;

6.10. žinoti saugos darbe, priešgaisrinės saugos, elektros saugos reikalavimus;

6.11. laikytis progimnazijos darbo tvarkos taisyklių;

6.12. būti sąžiningu, mandagiu, tvarkingu, savarankišku, komunikabiliu, diplomatišku, atidžiu, pareigingu, darbščiu, gebėti bendrauti ir bendradarbiauti.

1. Priešmokyklinio ugdymo pedagogas privalo vadovautis:

7.1. Lietuvos Respublikos švietimo įstatymu;

7.2. Vaiko teisių konvencija;

7.3. Lietuvos Respublikos Vyriausybės nutarimais bei Švietimo, mokslo ir sporto ministerijos teisės aktais, reglamentuojančiais priešmokyklinio ir ikimokyklinio amžiaus vaikų ugdymą;

7.4. darbo tvarkos taisyklėmis;

7.5. darbo sutartimi;

7.6. šiuo pareigybės aprašymu;

7.7. kitais progimnazijos lokaliniais dokumentais (įsakymais, nurodymais, taisyklėmis ir pan.).

**III SKYRIUS**

**PRIEŠMOKYKLINIO UGDYMO PEDAGOGO FUNKCIJOS**

8. Priešmokyklinio ugdymo pedagogas vykdo šias funkcijas:

8.1. vadovaujasi šiais principais:

8.1.1. visuminis ugdymas – organizuodamas veiklą pedagogas paiso vaiko raidos ir vaikų kultūros dėsningumu, siekia jo vertybinių nuostatų, jausmų, mąstymo ir veiksmų plėtotės, vaiko vidinio ir išorinio pasaulio dermės;

8.1.2. individualizavimas – ugdymas grindžiamas kiekvieno vaiko asmenybės pažinimu, geriausiai susiformavusiais jo gebėjimais, sudarant sąlygas tobulinti mažiau išugdytas vaiko raidos sritis;

8.1.3. nuoseklumas – tęsiamas pozityvus šeimoje pradėtas ugdymas arba institucinis ikimokyklinis ugdymas;

8.1.4. ugdymo šeimoje ir institucijoje sąveika – derinami šeimos ir institucijos interesai ir lūkesčiai, požiūris į vaiko ugdymą(-si), šeima įtraukiama į ugdymo procesą, rūpinamasi jos švietimu;

8.2. sistemingai stebi ir vertina vaiko gebėjimus, socialinę-kultūrinę kompetenciją, brandumo mokyklai lygmenį, įvairiais būdais fiksuoja vaiko pasiekimus;

8.3. pabrėžia priešmokyklinio amžiaus vaikams būtinų kompetencijų ugdymą, o ne specifines žinias ar siaurus mokėjimus;

8.4. numato vaikams tinkamą grupės dienos ritmą, sudaro tinkamas sąlygas vaikų poilsiui ir maitinimui, numato laiką ir vietą vaikų poilsiui ir t. t.;

8.5. daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(-si) programų rengimą, dalyvauja jas rengiant;

8.6. organizuoja pedagoginį procesą, orientuotą į individualius vaiko ugdymo(-si) poreikius, priešmokyklinio ugdymo tikslus ir uždavinius;

8.7. kuria stimuliuojančią, funkcionalią, dinamišką, psichologiškai ir fiziškai saugią ugdymo (si) aplinką;

8.8. supažindina šeimą su priešmokyklinio ugdymo ypatumais, nuolat informuoja apie vaiko daromą vystymosi pažangą;

8.9. skatina tėvus (rūpintojus, globėjus) dalyvauti grupės veikloje, rūpinasi tėvų (rūpintojų, globėjų) švietimu, pagal kompetenciją teikia jiems informaciją, konsultuoja;

8.10. parenka ugdymo metodus ir priemones, atitinkančias specialiuosius vaikų ugdymo(-si) poreikius, jų pasiekimus vertina kartu su švietimu pagalbos specialistu(-ais), dirbusiu(-iais) su vaiku;

8.11. taiko specialias kalbos mokymo metodikas vaikams iš kitakalbių ar mišrių šeimų, jeigu tėvai (rūpintojai, globėjai) ketina juos leisti į progimnaziją negimtąja kalba;

8.12. bendradarbiauja su kitais pedagogais (logopedu, specialiuoju pedagogu, socialiniu pedagogu, psichologu, būsimuoju ugdomų vaikų mokytoju ir kt.), rengia rekomendacijas pradinių klasių mokytojui;

8.13. bendrauja ir bendradarbiauja su vietos bendruomene, administracinėmis bei socialinės rūpybos įstaigomis, įvairiomis visuomeninėmis organizacijomis ir kt., prisideda prie bendruomenės socialinių programų įgyvendinimo;

8.14. pagal kompetenciją konsultuoja tėvus (rūpintojus, globėjus), progimnazijos mokytojus, kitus su priešmokyklinio amžiaus vaikų ugdymu susijusius asmenis ar institucijų atstovus;

8.15. rengia ugdomosios grupės metų veiklos planą;

8.16. tobulina savo kvalifikaciją;

8.17. pagal kompetenciją atlieka kitus darbus ir vykdo kitus su savo funkcijomis susijusius nenuolatinio pobūdžio progimnazijos direktoriaus ar direktoriaus pavaduotojo ugdymui pavedimus;

8.18. laikosi pedagoginės etikos normų.

1. Įtaręs ar pastebėjęs žodines, fizines, socialines, kibernetines patyčias, smurtą:
   1. nedelsdamas įsikiša ir nutraukia bet kokius tokį įtarimą keliančius veiksmus;
   2. primena vaikui / mokiniui, kuris tyčiojasi, smurtauja ar yra įtariamas tyčiojimuisi progimnazijos nuostatas ir mokinio elgesio taisykles;
   3. informuoja raštinės darbuotojus, priešmokyklinio ugdymo grupės pedagogą, mokinio klasės vadovą arba socialinį pedagogą apie įtariamas ar įvykusias patyčias;
   4. esant grėsmei vaiko / mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus), ir / ar progimnazijos darbuotojus, direktorių) ir / ar kitas institucijas (pvz.: policiją, greitąją pagalbą ir kita);
   5. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
   6. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**IV SKYRIUS**

**ATSAKOMYBĖ**

1. Priešmokyklinio ugdymo pedagogas atsako už:
   1. tinkamą priešmokyklinio ugdymo programos įgyvendinimą;
   2. kokybišką ugdymo proceso organizavimą ir jo priežiūrą;
   3. kokybišką dokumentų tvarkymą;
   4. progimnazijos direktoriaus įsakymų, nurodymų savalaikį vykdymą;
   5. saugos ir sveikatos, priešgaisrinės saugos instrukcijų ir šių pareiginių nuostatų bei progimnazijos darbo tvarkos taisyklių vykdymą;
   6. tvarkingą priemonių naudojimą;
   7. suteiktos informacijos teisingumą bei konfidencialumą, asmens duomenų apsaugos teisės aktų nustatyta tvarka užtikrinimą;
   8. progimnazijos nuostatų vykdymą;
   9. kvalifikacijos ir žinių tobulinimą;
   10. savo darbo kokybę bei vaikų / mokinių saugumą ugdymo (si) proceso metu įstaigoje ir už jos ribų;
   11. pareigų netinkamą vykdymą Lietuvos Respublikos įstatymų nustatyta tvarka;
   12. darbo drausmės pažeidimus.
2. Priešmokyklinio ugdymo pedagogas už atliktus darbus atsiskaito direktoriaus pavaduotojui ugdymui.
3. Už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.
4. Priešmokyklinio ugdymo pedagogas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria progimnazijos direktorius.

**\_\_\_\_\_\_\_\_\_\_\_\_\_\_\_\_**